Pa en 4 jong kinders vermoor, ma in aanhouding
JY LEES NOU Pa en 4 jong kinders vermoor, ma in aanhouding
In wat as ’n afgryslike voorval beskryf word, het die polisie Donderdagoggend op die lyke van vier kinders en hul pa by hul huis afgekom. ’n Vyfde kind verkeer in ’n ernstige toestand in die hospitaal.
Die kinders se ma is intussen in hegtenis geneem vir die moorde.
Dit is nog onseker presies wat in die huis in Emory-laan in Loganville sowat 50 km van Atlanta gebeur het. Die moontlikheid bestaan dat die moorde deur die loop van die nag van 5 tot 6 Julie plaasgevind het alhoewel die vrou die polisie se noodnommer eers kort voor vyfuur Donderdagoggend gebel het.
UPDATE: Woman is the ‘primary suspect’ in the stabbing deaths of 4 children, husband, Gwinnett police say. https://t.co/EFx414q4Y6 pic.twitter.com/qwHHFAtVMT
— AJC (@ajc) July 6, 2017
Die vyf slagoffers was vermoedelik almal doodgesteek maar die nadoodse ondersoek moet nog eers afgehandel word voordat dit finaal bevestig kan word.
#BREAKINGNEWS @GwinnettPd investigate a scene in a home where a male & "several" children have been found dead on Emory Lane Loganville. pic.twitter.com/Atoh1WnJuL
— Mark McKay (@mckayWSB) July 6, 2017
“Ons weet egter nie wat die rede was hoekom sy hierdie afgryslike misdaad gepleeg het nie,” het kpl. Michele Pihera gesê.
Maar omstreeks vieruur Woensdagmiddag het niemand uitgekom toe daar aan die deur geklop is nie . . .
“Ons mag dalk nooit verstaan wat ’n persoon motiveer om die lewe van sulke onskuldige kinders en haar man te neem nie. Maar dis ’n afgryslike misdaad, nie net vir die slagoffers nie maar ook vir die families, bure en gemeenskap,” het sy gesê.
’n Geskokte Pedro Ramirez (15) sê die kinders het gereeld met hul fietse in die buurt rondgery. Hulle sou altyd uitkom om te speel as een van hul familielede aan die deur geklop het. Maar omstreeks vieruur Woensdagmiddag het niemand uitgekom toe daar aan die deur geklop is nie . . .
Neighbor says 4 children & dad may have been dead for hours before 911 call came out @wsbtv pic.twitter.com/zKkZCQTHC5
Die gesin was nuwe intrekkers in die buurt. Die oudste van hul kinders was volgens een van die bure sewe en die jongste drie jaar oud.
Een van die ander bure het aan die misdaadverslaggewer Liz Artz gesê die vrou was depressief nadat haar pa drie weke gelede gesterf het.
Neighbor: suspect mom was depressed about father dying.They prayed about it in church last Sun., but no indication she wld kill her children pic.twitter.com/FGr2WwqU8j
Jim Hollandsworth sê die personeel by die nasorgskool wat deur die kinders bygewoon is, is verbysterd. “Ons personeel het die kinders goed leer ken. Hulle was oulik, gelukkig en het aan ons programme deelgeneem.”
’n Man wat homself as die oorlede man se broer identifiseer het, sê hy het Woensdag omstreeks 14:30 vir die laaste keer met sy broer gepraat en daar was niks fout sover hy kon agterkom nie.
Bronne: ajc.com, news.monroelocal.org, cnn.com
Meer oor: atlanta| gesinsmoord| moord
Hof beslis oor borgtog vir man wat na bewering sy tweeling in Houtbaai vermoor het
Lyk van 14-jarige in bos gevind – op dieselfde dag as wat 18-jarige in buurt geskiet is